b'\n_START_ARTICLE_\nVinner (Norsk Rikstoto)\n_START_PARAGRAPH_\nVinner er et pengespill som tilbys av Norsk Rikstoto i alle trav- og galoppl\xc3\xb8p som arrangeres p\xc3\xa5 norske totalisatorbaner. Spillet g\xc3\xa5r ut p\xc3\xa5 \xc3\xa5 tippe hvilken hest som vinner l\xc3\xb8pet. Og premien utbetales etter odds, som regnes ut etter hvor mye penger som er satt p\xc3\xa5 den enkelte hest. Oddsen ganges med bel\xc3\xb8pet man satte for \xc3\xa5 finne ut hvor mye penger man for utbetalt. Spillet er langt enklere enn Duo og Trippel, men generelt gir det ogs\xc3\xa5 lavere odds, dvs. premie enn hva som oftest forekommer i Duo og Trippel. Man kan ikke spille p\xc3\xa5 hester som ikke stiller til start, og blir hesten man har spilt p\xc3\xa5 str\xc3\xb8ket etter at man har levert inn spillet, tilbakebetales innsatsen. 80\xc2\xa0% av innsatsen g\xc3\xa5r til premiepotten i dette spillet.'